
Republika e Maqedonisë së Veriut ka siguruar mjete financiare shtesë përmes një huaje nga Banka Botërore për realizimin e Projektit për Avancimin e Arsimit Fillor, i cili zbatohet përmes Ministrisë së Arsimit dhe Shkencës. Një pjesë e këtyre mjeteve është paraparë të përdoret për zbatimin e programit të granteve qëllimi i të cilit është pilotimi i Modelit të programit të zgjeruar në shkollat fillore që zhvillojnë mësimin në një turn, me fokus në aktivitetet jashtëshkollore, si dhe për të siguruar integrimin e tij në programet zhvillimore të shkollave.

Ministria e Arsimit dhe Shkencës fton të gjitha shkollat fillore publike të shprehin interesin e tyre për përfitimin e mjeteve financiare, duke dorëzuar Deklarata të Interesit, të cilat janë hartuar në përputhje me Manualin operacional për zbatimin e programit tëgGranteve për zbatimin e modelit të programit të zgjeruar, i cili është i disponueshëm në ueb-faqen e  Ministrisë së Arsimit dhe Shkencës.
[bookmark: _GoBack]Kushtet për pjesëmarrjen e shkollave fillore publike nga Republika e Maqedonisë së Veriut  në programin e granteve janë:
· Shkolla të jetë shkollë fillore publike në territorin e Republikës së Maqedonisë së Veriut; 
· Shkolla të zhvillojë mësimin në një turn.
Vlera e granteve që ndahen është deri në 600.000 denarë. Përzgjedhjen e shkollave të cilave do t’u ndahen grantet e bën komision i formuar nga ministrja e Arsimit dhe Shkencës, në bazë të gatishmërisë dhe kapaciteteve të shkollave për zbatimin e aktiviteteve të Programit të Zgjeruar. Ministria me shkollat fillore të përzgjedhura do të lidhë marrëveshje për grant.

Deklaratat e Interesit dorëzohen në formë të shkruar në Ministrinë e Arsimit dhe Shkencës – Projekti për Avancimin e Arsimit Fillor, rr. “Shën Kirili dhe Metodi” nr. 54, 1000 Shkup, Republika e Maqedonisë së Veriut, me shënimin “Deklaratë interesi për zbatimin e modelit të programit të zgjeruar”, si dhe në formë elektronike në adresën: milica.mojsoska@mon.gov.mk, më së voni deri më 31 gusht 2026. Formulari për dorëzimin e Deklaratës së Interesit dhe të gjitha informacionet shtesë mund të gjenden në Manualin operacional të programit për ndarjen e granteve.

Informacione më të hollësishme mund të merren në Ministrinë e Arsimit dhe Shkencës – Projekti për Aërmirësimin e Arsimit Fillor, personi  kontaktues Milica Mojsoska – koordinatore e programit për ndarjen e granteve, në numrin e telefonit 02/3 112 705, në adresën elektronike: milica.mojsoska@mon.gov.mk.






